Saskaņā ar 2013.gada 17.decembra Ministru kabineta noteikumu „Veselības aprūpes organizēšanas un finansēšanas kārtība” (turpmāk – Noteikumi) 12.pielikuma 1.15.apakšpunktam ģimenes ārsta māsas vai ārsta palīga pamatuzdevumi, pildot ģimenes ārsta uzdevumus slimību diagnostikā, ārstēšanā un profilaksē, ir nodrošināt tādu pacientu aprūpi, kuri iekļauti ģimenes ārsta hronisko pacientu sarakstā.

Nacionālais veselības dienests atbilstoši minētajam punktam un veselības aprūpes pakalpojumu apmaksas norēķinu sistēmas "Vadības informācijas sistēma" (turpmāk – VIS) datiem ir sagatavojis un ievietojis VIS modulī „Pakalpojumu saņēmēju reģistrs” informāciju par ģimenes ārsta praksē reģistrētajām personām, kuras iepriekšējā gadā vismaz trīs reizes ar kādu no šo Noteikumu 10.pielikuma 9.punktā minētajām diagnozēm (Diagnožu kodi pēc SSK-10 klasifikatora: C00, C17, C26, C43, C44, C63, C68, I09, I11, I50, K50, C04, C09, C15, C18, C53, C54, C76, E25, E27, I20, K74, M06, N18, C20, C22, C23, C32, C50, C67, C70, C90, C91, C92, E84, G10, I05, I10, I25, N04, Z95, C16, C25, C31, C48, C55, C56, C64, C74, C81, C88, E10, E22, E23, F20, G70, J45, K51, C12, C13, C34, C39, C61, C71, C72, C73, C82, E11, E83, G20, G40, M05, M34, C07, G35, M33, T66, C37, C51, C57, C96, M32, C45, C47, C66) ir saņēmušas valsts apmaksātus veselības aprūpes pakalpojumus kādā no ārstniecības iestādēm, t.i. informāciju par personām, kuras uzskatāmas par hroniskiem pacientiem.

Lai nodrošinātu ģimenes ārstu praksēm iespēju iegūt šo informāciju, VIS modulī „Pakalpojumu saņēmēju reģistrs” atbilstoši Noteikumos minētajiem nosacījumiem ir izveidota pacientu grupa ar kodu

**118 „*Pacients, kurš iekļauts ģimenes ārsta hronisko pacientu sarakstā (informācija uz 2018.gada 1.janvāri*)”.**

Lai atlasītu Vadības informācijas sistēmā informāciju par pacientiem, kuri iekļauti ģimenes ārsta hronisko pacientu sarakstā, lūgums skatīt

***Instrukciju, kā atlasīt Vadības informācijas sistēmā informāciju par pacientiem, kuri iekļauti ģimenes ārsta hronisko pacientu sarakstā***